CELEX: 22007D0125
Language: lv
Date: 2007-09-28 00:00:00
Title: EEZ Apvienotās komitejas Lēmums Nr. 125/2007 ( 2007. gada 28. septembris ), ar ko groza EEZ līguma XX pielikumu (Vide)

21.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 47/53
            
         
      EEZ APVIENOTĀS KOMITEJAS LĒMUMS
   
   Nr. 125/2007
   (2007. gada 28. septembris),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk – “Līgums”, un jo īpaši tā 98. pantu,
   tā kā:
   
               (1)
            
            
               Līguma XX pielikums ir grozīts ar EEZ Apvienotās komitejas 2007. gada 6. jūlija Lēmumu Nr. 92/2007 (1).
            
         
               (2)
            
            
               Līgumā jāiekļauj Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā (2).
            
         
               (3)
            
            
               No 2007. gada 22. decembra ar Direktīvu 2000/60/EK atceļ Direktīvu 75/440/EEK (3), kas ir grozīta, un Direktīvu 79/869/EEK (4), kas ir grozīta, kuras ir iekļautas Līgumā un kuras attiecīgi saskaņā ar Līgumu ir jāatceļ no 2007. gada 22. decembra.
            
         
               (4)
            
            
               No 2013. gada 22. decembra ar Direktīvu 2000/60/EK atceļ Direktīvu 80/68/EEK (5), kas ir grozīta un kas ir iekļauta Līgumā un tāpēc attiecīgi saskaņā ar Līgumu ir jāatceļ no 2013. gada 22. decembra.
            
         
               (5)
            
            
               Lasot Direktīvu 2000/60/EK, jāņem vērā tas, ka Līguma 73. pantā ir noteikti līgumslēdzēju pušu darbības mērķi vides jomā, taču citas jomas, kas ir minētas EK līgumā, nav ietvertas Līgumā.
            
         
               (6)
            
            
               Direktīva 2000/60/EK, kurā ir ietverta izvērsta Kopienas rīcība ūdens resursu politikas jomā, ietver aktus, kas ir iestrādāti Līgumā, kā arī aktus, kuri nav iestrādāti Līgumā.
            
         
               (7)
            
            
               Ir jāņem vērā Kopīgais paziņojums, kas pievienots šim lēmumam,
            
         IR NOLĒMUSI ŠĀDI.
   1. pants
   Līguma XX pielikumu groza šādi.
   
               1.
            
            
               Aiz Līguma 13.c punkta iekļauj šādu punktu (Komisijas Lēmums 92/446/EEK):
               
                           “13.ca
                        
                        
                           
                              32000 L 0060: Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā (OV L 327, 22.12.2000., 1. lpp.).
                           Direktīvas noteikumus šā līguma vajadzībām pielāgo šādi:
                           
                                       a)
                                    
                                    
                                       neierobežojot EEZ Apvienotās komitejas turpmāku rīcību, jāatzīmē, ka šādi Kopienas tiesību akti nav iekļauti EEZ līgumā:
                                       
                                                   i)
                                                
                                                
                                                   Padomes 1975. gada 8. decembra Direktīva 76/160/EEK par peldvietu ūdens kvalitāti;
                                                
                                             
                                                   ii)
                                                
                                                
                                                   Padomes 1979. gada 2. aprīļa Direktīva 79/409/EEK par savvaļas putnu aizsardzību;
                                                
                                             
                                                   iii)
                                                
                                                
                                                   Padomes 1992. gada 21. maija Direktīva 92/43/EEK par dabisko dzīvotņu, savvaļas faunas un floras aizsardzību;
                                                
                                             
                                                   iv)
                                                
                                                
                                                   Padomes 1979. gada 30. oktobra Direktīva 79/923/EEK par kvalitātes prasībām ūdeņiem, no kuriem iegūst čaulgliemjus;
                                                
                                             
                                                   v)
                                                
                                                
                                                   Padomes 1978. gada 18. jūlija Direktīva 78/659/EEK par saldūdeņu kvalitāti, ko nepieciešams aizsargāt vai uzlabot nolūkā atbalstīt zivju dzīvi;
                                                
                                             
                                                   vi)
                                                
                                                
                                                   Padomes 1977. gada 12. decembra Lēmums 77/795/EEK, ar ko paredz vienotu procedūru informācijas apmaiņai attiecībā uz virszemes saldūdens kvalitāti Kopienā;
                                                
                                             
                                 
                                       b)
                                    
                                    
                                       termiņi, kas ir minēti direktīvas 4. panta 1. punkta a) apakšpunkta ii) un iii)  punktā, 4. panta 1. punkta b) apakšpunkta ii) punktā, 4. panta 1. punkta c) apakšpunktā, 5. panta 1. punktā un 5. panta 2. punktā, 6. panta 1. punktā, 8. panta 2. punktā, 10. panta 2. punktā, 11. panta 7. punktā un 11. panta 8. punktā, 13. panta 6. punktā un 13. panta 7. punktā, kā arī 17. panta 4. punktā, kas sākas no direktīvas spēkā stāšanās brīža, ir jāsaprot, ka tie sākas no EEZ Apvienotās komitejas 2007. gada 28. septembra Lēmuma Nr. 125/2007, ar ko šo direktīvu iekļauj Līgumā, spēkā stāšanās brīža.
                                       Saskaņā ar 11. punktu 1. protokolā par horizontāliem pielāgojumiem jebkura atsauce uz datumu, kas minēts 24. pantā, ir jāsaprot kā datums, kad stājas spēkā EEZ Apvienotās komitejas 2007. gada 28. septembra Lēmums Nr. 125/2007, ar ko šo direktīvu iekļauj Līgumā.”
                                    
                                 
                     
         
               2.
            
            
               Tekstu 3. punktā (Padomes Direktīva 75/440/EEK) un 5. punktā (Padomes Direktīva 79/869/EEK) svītro 2007. gada 22. decembrī.
            
         
               3.
            
            
               Svītro 6. punkta tekstu (Padomes Direktīva 80/68/EEK); šis grozījums stājas spēkā 2013. gada 22. decembrī.
            
         2. pants
   Direktīvas 2000/60/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2007. gada 29. septembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (6).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2007. gada 28. septembrī
      
         
            EEZ Apvienotās komitejas vārdā –
         
         
            priekšsēdētājs
         
         Stefán Haukur JÓHANNESSON
         
      
   
   
      (1)  OV L 328, 13.12.2007., 42. lpp.
   
   
      (2)  OV L 327, 22.12.2000., 1. lpp.
   
   
      (3)  OV L 194, 25.7.1975., 26. lpp.
   
   
      (4)  OV L 271, 29.10.1979., 44. lpp.
   
   
      (5)  OV L 20, 26.1.1980., 43. lpp.
   
   
      (6)  Konstitucionālās prasības ir norādītas.
   
      KOPĪGAIS PAZIŅOJUMS ATTIECĪBĀ UZ LĒMUMU Nr. 125/2007, AR KO LĪGUMĀ IEKĻAUJ EIROPAS PARLAMENTA UN PADOMES DIREKTĪVU 2000/60/EK
      “Līgumslēdzējas puses apzinās dažādos antropogēnos spiedienus un ietekmi uz ūdeni Eiropā. Rezultātā pasākumi un centieni direktīvas vides mērķu sasniegšanā var atšķirties starp reģioniem. Ūdens pamatdirektīvā ir ņemtas vērā šīs atšķirības. Tas ļauj iestādēm, kuras ir atbildīgas par direktīvas īstenošanu, vides mērķu sasniegšanai izvēlēties pasākumus, kas vislabāk atbilst esošajiem spiedieniem un ietekmei.”